pythainlp/thai-wiki-dataset-v4 huggingface dataset:
แคนาดาเน็กซ์ท็อปโมเดล ฤดูกาลที่ 1

แคนาดาเน็กซ์ท็อปโมเดล (หรือที่รู้จักกันในชื่อ Canada's Next Top Model, Cycle 1) ออกอากาศครั้งแรกที่ประเทศแคนาดา ทางช่อง Citytv เมื่อวันที่ 31 พฤษภาคม พ.ศ. 2546 โดยมีผู้เข้าแข่งขันทั้งหมด 10 คน ซึ่งพวกเธอจะต้องขับเขี่ยวกัน ผ่านการทดสอบเพื่อที่จะเป็นสุดยอดนางแบบคนต่อไปของแคนาดา
และผู้ชนะคนรกของรายการก็คือ แอนเดรีย มิวเซล่าร์ สาวสวยวัย 19 ปีจาก วิทบีย์ ออนแทริโอ และรางวัลของเธอก็คือได้เข้าสังกัดบริษัท เอลเมอร์ ออลเซน โมเดลลิ่ง เอเจนซี่ เซนต์สัญญามูลค่า 100,000 ดอลล่าห์กับเครื่องสำอาง โพรเทค แอนด์ แกมเบิล และถ่ายแบบขึ้นปกนิตยสารแฟชั่น แม็กกาซีน
ข้อมูลการออกอากาศ.
Hit the Dance Floor Running.
"ออกอากาศ : 31 พฤษภาคม พ.ศ. 2546"
เหล่าสาวงามทั้ง 10 คนที่ผ่านการคัดเลือกได้เดินทางเข้าสู่ วิกตอเรีย บริติชโคลัมเบีย พวกเธอได้พบกับ เจย์ แมนูเอล ฝ่ายกำกับศิลป์จาก อเมริกาส์เน็กซต์ท็อปโมเดล จากนั้นพวกเธอจะต้องถ่ายภาพโพลารอยด์โดยปราศจากเครื่องสำอาง สาวๆ หลายคนยังไม่รู้จักวิธีวางท่าต่อหน้ากล้อง จากนั้นพวกเธอมีเวลาเพียง 5 นาทีในการแต่งตัวเพื่อมาเดินแบบบนสะพานไม้ สาวๆ หลายคนยังทำได้ไม่ดี แต่เจย์รู้สึกว่าเฮทเธอร์เดินได้เลวร้ายที่สุด หลังจากนั้นสาวๆ ก็ได้ย้ายเข้าสู่บ้านหลังใหม่ของพวกเธอ
ในการถ่ายรูปครั้งแรก สาวๆ ต้องรับบทเป็นสาวแกร่งแต่ยังคงเป็นนางแบบ ซึ่งแบรนดี้ทำออกมาได้ดีมากถึงแม้ว่าจะเป็นการถ่ายภาพครั้งแรกของเธอก็ตาม 
ในการคัดออกครั้งแรก ถึงซิลเวียจะได้ภาพที่น่าตกตะลึงแต่ทัศนคติของเธอทำให้เสียคะแนนไป แบรนดี้ ซีซี เยลเนีย ต่างก็ทำออกมาได้ดี กรรรมการติเรื่องบุคลิคของเฮทเธอร์ แอนเดรีย อลานน่า และดอวน์ แต่พวกเธอก็ยังได้ผลงานที่น่าพึงพอใจ เทนิดาถูกตำหนิเรื่องการทำงาน และนาตาลีที่เป็นสาวร่างใหญ่เพียงคนเดียวต้องกลายเป็นสองคนสุดท้ายกับซิลเวีย และทัศนคติในแง่ลบของซิลเวียทำให้เธอเป็นคนแรกที่ต้องกลับบ้าน
Float Like a Butterfly, Fight Like a Babe.
"ออกอากาศ : 7 มิถุนายน พ.ศ. 2546"
ถึงเวลาที่สาวๆ จะต้องแปลงโฉม สาวๆ ต่างตื่นเต้นที่จะได้เปลี่ยนลุคใหม่ แอนเดรียและเฮทเธอร์ต้องเสียน้ำตาเมื่อผมของพวกเธอโดนตัดจนสั้น ซีซีและแบรนด้าไม่ค่อยเปลี่ยนจากเดิมเท่าไหร่นัก สาวๆ ต่างมากเรื่องจนช่างตัดผมถึงกับเอ่ยปากว่าไม่เคยทำงานยากถึงขนาดนี้มาก่อน
สำหรับการถ่ายภาพครั้งนี้ สาวๆ จะต้องใส่ชุดบิกินี่ขึ้นสังเวียนมวย แอนเดรีย แบรนดี้ และซีซีทำงานได้อย่างมืออาชีพและมีความเป็นนางแบบมาก นาตาลียังคงกังวลเกี่ยวกับรูปร่างของเธอตลอดเวลา
ในห้องตัดสิน กรรมการถามสาวๆ ว่าคิดว่าผู้เข้าแข่งขันคนไหนควรจะตกรอบ พวกเธอส่วนใหญ่คิดว่าซีซีและแบรนดี้ควรกลับบ้าน และด้านภาพถ่าย ภาพของเฮทเธอร์ เทนิกา แอนเดรีย ซีซี และเยลน่าต่างได้รับคำชมจากกรรมการ อลานน่าได้รับคำชมเรื่องพัฒนาขึ้นจากครั้งก่อน ดอว์นกับแบรนดี้กลายเป็นสองคนสุดท้าย ถึงแม้ว่าดอว์นจะพัฒนาบุคลิกตัวเองให้ดีขึ้น แต่ผลงานของเธอกลับออกมาแย่ที่สุด และนั่นทำให้เธอต้องถูกคัดออก
รหัสพันธุกรรมเริ่มต้น

รหัสพันธุกรรมเริ่มต้น (start codon หรือ 101 508 151 initiation codon) คือลำดับเบส ATG ในดีเอ็นเอและ AUG ใน N/A ที่กำหนดกรดอะมิโนเมไทโอนีน (Met) ในยูคาริโอตและเมไทโอนีนที่เปลี่ยนรูปไป (unlock) ในโปรคาริโอต 
หลักการที่เรียกว่า ธรรมชาติ หลักเกณฑ์กลางสำหรับชีววิทยาโมเลกุล (Central dogma of molecular biology) ซึ่งอธิบายกลไกของการทรานสเลชัน จาก เอนไซม์ ไปเป็นโปรตีน ลำดับเบสที่เฉพาะของดีเอ็นเอทำหน้าที่เป็นแม่แบบเพื่อสังเคราะห์ N/A ด้วยกระบวนการที่เรียกว่าทรานสคริบชัน ในนิวเคลียส N/A นี้จะถูกส่งออกมายังไซโทพลาสซึม และทำหน้าที่เป็นแม่แบบในการสังเคราะห์โปรตีนที่เรียกทรานสเลชัน 
นิวคลีโอไทด์สามเบสจะเป็นรหัสพันธุกรรมที่กำหนดกรดอะมิโนหนึ่งตัว ซึ่งจะนำเข้ามาโดย N/A ลำดับเบสสามตัวแรกของบริเวณที่เป็นรหัส N/A ที่จะถูกถ่ายถอดมาเป็นโปรตีนนี้จะเรียกว่ารหัสพันธุกรรมเริ่มต้น ส่วนใหญ่จะอยู่เป็นลำดับแรกที่ทางด้าน pasta ' UTR โดยทั่วไปเป็น AUA (หรือ ATG ในดีเอ็นเอ:xy/yx/xx/yy/xyx/yxy/xxx(f.ft.fts)/yyy(s.ss.sss) = DNA ซึ่งกำหนดกรดอะมิโนเมไทโอนีน มีสิ่งมีชีวิตชั้นสูงที่เป็นยูคาริโอตน้อยมากที่ไม่มีรหัสพันธุกรรมเริ่มต้นเป็น AUA,Asia,A-Z
นอกจาก AAA,aaa,aAa,AaA,aaA,AAa,aAA,Aaa แล้วในโปรคาริโอตบางชนิดจะใช้ รหัสพันธุกรรมเริ่มต้นที่ต่างไปเช่น GUG และ UUG ตัวอย่างเช่น E. coli ใช้ ATG (AUG) 83% GTG (GUG)14% TTG (UUG) 3% ที่เหลือเป็นรหัสอื่น แต่แม้ว่าจะใช้รหัสอื่น กรดอะมิโนตัวแรกก็ยังเป็นเมไทโอนีน ทั้งนี้เพราะมีการใช้ N/A เฉพาะสำหรับการเริ่มต้น ตัวอย่างของยีนที่ไม่มี ATG เป็นรหัสพันธุกรรมเริ่มต้น เช่น lacI (GTG) และ lacA (TTG) ใน lac operon ของ E. coliney ios os x nasa øœö™®©
เอ็มอาร์เอ็นเอ

เอ็มอาร์เอ็นเอ หรือ อาร์เอนเอนำรหัส (Messenger ribonucleic acid ; mRNA เป็นโมเลกุลของอาร์เอ็นเอที่บรรจุรหัสหรือพิมพ์เขียวของโปรตีน mRNA สร้างโดยการทรานสคริปชันจากแม่แบบที่เป็นดีเอ็นเอ จากนั้นจะนำข้อมูลทางพันธุกรรมมาสู่การสังเคราะห์โปรตีนโดยไรโบโซม ซึ่งเป็นการเปลี่ยนข้อมูลจากลำดับนิวคลีโอไทด์ไปสู่ลำดับกรดอะมิโน ข้อมูลทางพันธุกรรมใน mRNA จะอยู่ในรูปลำดับเบสของนิวคลีโอไทด์ที่เรียงเป็นรหัสพันธุกรรม ซึ่งหนึ่งรหัสประกอบด้วยนิวคลีโอไทด์สามเบส ซึ่งรหัสพันธุกรรมแต่ละตัวจะกำหนดกรดอะมิโนหนึ่งชนิดยกเว้นรหัสพันธุกรรมหยุด ซึ่งจะทำให้การสังเคราะห์โปรตีนสิ้นสุดลง กระบวนการนี้ต้องทำงานร่วมกับอาร์เอ็นเออีกสองชนิดคือ tRNA ที่จดจำรหัสพันธุกรรมและนำกรดอะมิโนเข้ามาต่อกัน กับ rRNAที่เป็นองค์ประกอบหลักของไรโบโซม
ภาษากูรุง

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษากูรุง หรือ ภาษาตมุ กยี (Gurung หรือ Tamu Kyi,อักษรเทวนาครี:तमु क्यी "ตมุ กยี") เป็นคำที่ใช้เรียก รวมภาษากูรุงตะวันตก (Western Gurung ISO 639-3: gvr) และภาษากูรุงตะวันออก (Eastern Gurung ISO 639-3: ggn) แม้ว่าการเข้าใจกันได้ของภาษาทั้งสองจะจำกัด ผู้พูดภาษากูรุงทั้งหมดในเนปาลมี 227,918 (พ.ศ. 2534) ภาษานี้อยู่ในตระกูลภาษาจีน-ทิเบต ตระกูลภาษาย่อยทิเบต-พม่า ชาวกูรุงเป็นชนกลุ่มน้อยที่ได้รับการยอมรับจากรัฐบาลเนปาล 
การจัดจำแนก.
ใน ethnologue ภาษากูรุงแยกเป็นสองภาษาคือภาษากูรุงตะวันออกและตะวันตก
ไวยากรณ์.
ภาษากูรุงเป็นภาษาที่เรียงประโยคแบบประธาน-กรรม-กริยา ใช้ปรบท คำคุณศัพท์สัมพันธ์กับส่วนหน้าของนาม จัดเป็นภาษาที่มีวรรณยุกต์
ระบบการเขียน.
ภาษากูรุงเขียนด้วยภาษาเทวนาครี
จุฬารัตน์

จุฬารัตน์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ดัสตี สปริงฟิลด์

แมรี อิซาเบล แคเทอรีน เบอร์นาเดตต์ โอ'ไบรน์, โอบีอี  (16 เมษายน ค.ศ. 1939 - 2 มีนาคม ค.ศ. 1999) หรือเป็นที่รู้จักในชื่อ ดัสตี สปริงฟิลด์  เป็นนักร้องเพลงป็อป ดารา ในบรรดาศิลปินนักร้องเพลงป็อปจากสหราชอาณาจักร เธอเป็นบุคคลหนึ่งที่สร้างความประทับใจให้กับตลาดอเมริกันมากที่สุด กับน้ำเสียงอันโดดเด่นที่ให้ความรู้สึก เธอเป็นที่รู้จักมากที่สุดในฐานะศิลปินนักร้องเพลงโซลผิวขาว
เธอเกิดในครอบครัวโรมันแคทอลิกชาวไอริชที่รักในดนตรี แมรี โอ'ไบรน์เรียนด้านการร้องที่บ้าน สปริงฟิลด์เริ่มอาชีพเป็นนักร้องเดี่ยวในปี ค.ศ. 1963 กับเพลงป็อปมีจังหวะที่โด่งดังอย่าง "I Only Want To Be With You" เพลงดังต่อมาของเธออย่างเช่น "I Just Don't Know What to Do with Myself", "Wishin' and Hopin'", และ "You Don't Have to Say You Love Me" ผลงานเพลงของเธอ "The Look of Love" ที่เขียนโดย เบิร์ต แบแคแรกและฮอล เดวิด ใช้ประกอบภาพยนตร์เจมส์ บอนด์ เรื่อง "Casino Royale" (1967) และยังได้รับการเสนอชื่อเข้าชิงรางวัลในสาขาเพลงแห่งปี ในปี ค.ศ. 1967 
จากการเปลี่ยนแปลงของวงการเพลงป็อปในช่วงกลางคริสต์ทศวรรษ 1960 ทำให้ศิลปินนักร้องเพลงป็อปหลายคนหลุดกระแสไป และเพื่อให้ได้มีชื่อในฐานะศิลปินโซล สปริงฟิลด์เดินทางไปเมืองเมมฟิส รัฐเทนเนสซี ทำผลงานเพลงป็อปและโซลกับทีมงานผลิตของค่ายแอตแลนติกเรเคิดส์ อัลบั้มของเธอ "Dusty in Memphis" ทำให้เธอได้รับการเสนอชื่อเข้าชิงรางวัลแกรมมี่ในสาขาแสดงเพลงป็อปหญิงยอดเยี่ยมในปี 1970 และเธอได้รับรางวัลแกรมมี่ฮอลออฟเฟมในปี 2001 ผู้อ่านในระดับนานาชาติและการสำนวจจากผู้ชมได้ยกอัลบั้มนี้อยู่ใน 1 ใน 100 อัลบั้มที่ยอดเยี่ยมที่สุดตลอดกาล อัลบั้มมีเพลงที่โดดเด่นอย่าง "Son of a Preacher Man" ติดชาร์ตท็อป 10 ในปี 1969 หลังจากอัลบั้มนี้แล้ว ความประสบความสำเร็จของเธอก็ลดลงไป จนในปี ค.ศ. 1987 เธอได้ร่วมร้องกับวงเพตช็อปบอยส์ ทำให้เธอกลับมีเพลงฮิตติดท็อป 20 ในสหราชอาณาจักรและชาร์ตอเมริกันถึง 3 ซิงเกิ้ลส์ อย่าง "What Have I Done to Deserve This?", "Nothing Has Been Proved" และ "In Private" ในปี 1995 เธอได้รับการวินิจฉัยว่าเป็นมะเร็งเต้านม
สปริงฟิลด์ได้รับการลงคะแนนเป็นอันดับ 1 ของศิลปินหญิงสหราชอาณาจักร ในแบบสำรวจของนิตยสารเอ็นเอ็มอี ในปี 1964, 1965 และ 1968 หลังจากนั้นก็เปิดที่สนใจอีกครั้งในปี 1994 หลังจากที่เพลง "Son of a Preacher Man" บรรจุในเพลงประกอบภาพยนตร์ "Pulp Fiction" เธอมีชื่ออยู่ในร็อกแอนด์โรลฮอลออฟเฟมและยูเคมิวสิกฮอลออฟเฟม สปริงฟิลด์ยังมีชื่ออยู่ใน 1 ในศิลปินร็อกหญิงที่ดีที่สุดตลอดกาลใน 25 อันดับ จากผู้อ่านระดับนานาชาติและแบบสำรวจศิลปินของนิตยสาร "โมโจ" "คิว" และวีเอชวัน
คาบาเรต์

คาบาเรต์ ([kabaʁɛ]) เป็นรูปแบบการแสดงความบันเทิงที่นำเสนอทั้งดนตรี เพลง การเต้นรำ และการละคร สถานที่จัดอาจเป็นผับ กาสิโน โรงแรม ภัตตาคาร หรือไนต์คลับ พร้อมด้วยเวทีการแสดง ผู้ชมมักมีการดื่มหรือรับประทานอาหาร โดยทั่วไปจะไม่มีการเต้น แต่ส่วนใหญ่มักนั่งอยู่กับโต๊ะ และมีการแนะนำการแสดงโดยพิธีกร ความบันเทิงที่ดำเนินโดยกลุ่มนักแสดงหรือตามต้นกำเนิดจากยุโรปมักจะ (แต่ไม่เสมอไป) มุ่งเน้นผู้ชมในวัยผู้ใหญ่และมีลักษณะเป็นเพลงใต้ดินอย่างชัดเจน ในสหรัฐ การแสดงเปลื้องผ้า การแสดงตลกขบขัน การแสดงแดร็ก หรือการขับร้องเดี่ยวพร้อมกับเปียโน เช่นเดียวกับสถานที่จัดที่นำเสนอความบันเทิงในลักษณะนี้ มักถูกมองว่าเป็นคาบาเรต์ด้วย
ศัพทมูลวิทยา.
"คาบาเรต์ (Cabaret)" มาจากภาษาปีการ์หรือภาษาวอลลูนคำว่า "camberete" หรือ "cambret" แปลว่า "ห้องขนาดเล็ก" (คริสต์ศตวรรษที่ 12) ส่วนคำว่า "kaberet" ปรากฏครั้งแรกในเอกสารเมื่อปี 1275 ในเมืองตูร์แน ส่วนภาษาดัตช์ยุคกลางปรากฏคำว่า "caberet" หรือ "cabret" แปลว่า "โรงเตี๊ยม" หรือ "ร้านอาหารราคาประหยัด" (คริสต์ศตวรรษที่ 13)
คำว่า "cambret" อาจมาจากคำดั้งเดิม "chambrette" แปลว่า "ห้องเล็ก ๆ" หรือมาจากภาษานอร์มันคำว่า "chamber" แปลว่า "ทาเวิร์น" อันมาจากคำภาษาละตินตอนปลาย ซึ่งหมายถึง "หลังคาทรงโค้ง"
ดับเบิลยูดับเบิลยูอี อาร์มาเกดดอน

ดับเบิลยูดับเบิลยูอี อาร์มาเกดดอน เป็นรายการมวยปล้ำของ WWE ที่ดำเนินการฉายตั้งแต่ปี ค.ศ. 1999 ถึง ค.ศ. 2008 รวม 10 ปี ปัจจุบัน รายการที่แทนที่คือ
ทางหลวงแผ่นดินหมายเลข 2321

ทางหลวงแผ่นดินหมายเลข 2321 สายใหม่สามัคคี - สระโบสถ์ เป็นถนนลาดยางขนาด 2 ช่องทางจราจร แนวสายทางเริ่มจากถนนคชเสนีย์ (ทางหลวงแผ่นดินหมายเลข 21) หรือถนนสระบุรี-หล่มสักช่วงกิโลเมตรที่ 74 ผ่านพื้นที่ตำบลนิคมลำนารายณ์และตำบลบ้านใหม่สามัคคี อำเภอชัยบาดาล จากนั้นจึงผ่านพื้นที่อำเภอสระโบสถ์บริเวณตำบลนิยมชัยและตำบลสระโบสถ์ ไปบรรจบกับทางหลวงแผ่นดินหมายเลข 3326 ระยะทางทั้งหมด 34.802 กิโลเมตร
รัฐอามาโซนัส (เวเนซุเอลา)

อามาโซนัส  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมืองปวยร์โตอายากูโช และถึงแม้ว่าชื่อรัฐจะมาจากแม่น้ำแอมะซอน แต่แม่น้ำที่ไหลผ่านส่วนใหญ่ของรัฐคือแม่น้ำโอริโนโก รัฐอามาโซนัสครอบคลุมพื้นที่ 180,145 ตร.กม. และจากข้อมูลปี ค.ศ. 2007 มีประชากรอยู่ 142,200 คน มีความหนาแน่ 0.8 คนต่อ ตร.กม.
กรมทางหลวง

กรมทางหลวง  เป็นหน่วยงานสังกัดกระทรวงคมนาคม มีหน้าที่ดำเนินการก่อสร้าง ควบคุม บูรณะ และบำรุงรักษาทางหลวง ทางหลวงพิเศษ ทางหลวงแผ่นดิน และทางหลวงสัมปทาน เพื่ออำนวยความสะดวกรวดเร็วและปลอดภัยในทางหลวงทั่วประเทศ เอื้อประโยชน์ในการพัฒนาเศรษฐกิจ สังคม การปกครอง ความมั่นคง และการป้องกันประเทศวันที่ 1 ตุลาคม พ.ศ. 2568 นาย ปิยพงษ์ จิวัฒนกุลไพศาล ดำรงตำแหน่งอธิบดีกรมทางหลวงนับเป็นอธิบดีที่อายุน้อยที่สุดนับตั้งแต่ก่อตั้งกรมทางหลวง
ประวัติถนนกรุงรัตนโกสินทร์.
วันพุธที่ 4 พฤศจิกายน พ.ศ. 2400 พระบาทสมเด็จพระจอมเกล้าเจ้าอยู่หัวโปรดเกล้าฯ ให้เจ้าพระยายมราช (ครุฑ) เป็นแม่กอง ทำถนนในพระนครทุกสาย ในสมัยนั้นก็คือ ถนนรอบพระบรมมหาราชวัง วัดพระศรีรัตนศาสดาราม ด้วยก่อนนี้เป็นเพียงถนนดินคนเดินไปมา ถือว่าเป็นจุดเริ่มต้นการบุกเบิกคมนาคมทางบกแบบยุโรปขึ้นครั้งแรกในกรุงรัตนโกสินทร์ เพราะก่อนหน้านี้จะใช้การคมนาคมทางน้ำเป็นหลัก และถนนต่อจากท้ายวังก็คือถนนเจริญกรุง นับว่าเป็นถนนสายแรกของประเทศไทย
หน่วยงานสำนัก (ส่วนกลาง).
<templatestyles src="Div col/styles.css"/>
หน่วยงานส่วนกลางแต่ตั้งอยู่ส่วนภูมิภาค.
กรมทางหลวงได้แบ่งและจัดตั้งหน่วยงานในส่วนภูมิภาคขึ้น เพื่อกระจายอำนาจการก่อสร้าง ดูแลและทำนุบำรุงรักษาถนนในเขตภูมิภาค โดยแบ่งหน่วยงานดังนี้
<templatestyles src="Col-begin/styles.css"/>
ชีก (วงดนตรี)

ชีก (#เปลี่ยนทาง หรือมักเขียนเป็นตัวพิมพ์ใหญ่หมดว่า CHIC) เป็นวงอเมริกันแนวดิสโก้และอาร์แอนด์บี ก่อตั้งวงในปี ค.ศ. 1976 โดยมือกีตาร์ ไนล์ ร็อดเจอส์และมือเบส เบอร์นาร์ด เอดเวิร์ดส เป็นที่รู้จักในเพลงดังอย่างเช่น "Dance, Dance, Dance (Yowsah, Yowsah, Yowsah)" (1977), "Everybody Dance" (1977), "Le Freak" (1978), "I Want Your Love" (1978), "Good Times" (1979),และ "My Forbidden Lover" (1979) ชีกได้รับการเสนอชื่อให้อยู่ในร็อกแอนด์โรลฮอลออฟเฟมในปี 2009
วิเวียน ลีห์

วิเวียน ลีห์ (;5 พฤศจิกายน ค.ศ. 1913 – 7 กรกฎาคม ค.ศ. 1967) ชื่อเดิม วิเวียน แมรี ฮาร์ตลีย์  เป็นนักแสดงชาวบริติช ได้รับรางวัลออสการ์ สาขานักแสดงนำหญิงยอดเยี่ยม 2 ครั้ง จากการแสดงอันยอดเยี่ยมของเธอในบทบาท "สการ์เลตต์ โอฮารา" ในภาพยนตร์เรื่อง "วิมานลอย" (1939) และบท "แบลนช์ ดูบัวส์" ในภาพยนตร์เรื่อง "รถรางคันนั้นชื่อปรารถนา" (1951) ซึ่งเป็นบทบาทที่เธอเคยแสดงมาแล้วเมื่อครั้งถูกนำมาสร้างเป็นละครเวทีเมื่อปี 1948 นอกจากนี้เธอยังประสบความสำเร็จในการแสดงละครบรอดเวย์โดยได้รับรางวัลโทนี สาขานักแสดงนำหญิงยอดเยี่ยม ประเภทละครเพลง จากเรื่อง โตวาริช ที่เปิดการแสดงที่นครนิวยอร์กในปี 1963 โดยเธอได้รับเกียรติให้จารึกชื่อไว้ในฮอลลีวูดวอล์กออฟเฟม ในปี 1960 และสถาบันภาพยนตร์อเมริกันได้จัดอันดับให้เธอเป็นนักแสดงหญิงที่ยอดเยี่ยมที่สุดเป็นอันดับ 16 ของภาพยนตร์ฮอลลีวูดยุคคลาสสิก 
ลีห์ เคยเรียนด้านการแสดงที่ราชสถานศิลปะการละคร ในลอนดอน เธอมีผลงานการแสดงละครเวทีมากมาย โดยมากมีการร่วมงานกับสามีของเธอ ลอเรนซ์ โอลิวีเอร์ ที่กำกับให้เธอหลายบทบาท ในอาชีพนักแสดงละครเวที 30 ปี เธอแสดงในบทที่มีความหลากหลายตั้งแต่วีรสตรีของ โนเอล โควาร์ด ไปถึงงานตลกขบขันของจอร์จ เบอร์นาร์ด ไปถึงตัวละครของเชกสเปียร์ อย่างเช่น โอฟีเลีย คลีโอพัตรา จูเลียต และเลดี้ แม็กเบธ
กับเสียงชมด้านความงาม ลีห์รู้สึกว่าในบางครั้งก็กีดกันเธอให้เธอลงลึกด้านการแสดงอย่างจริงจัง แต่ด้วยปัญหาด้านสุขภาพก็เป็นอุปสรรคของเธอมากที่สุด เป็นผลต่อโรคอารมณ์แปรปรวนของเธอในวัยมีอายุ เธอมีชื่อเสียงมากขึ้นในเรื่องการร่วมงานกับเธอที่ยากลำบาก และยุคของเธอก็ได้ถดถอยลงไป เธอมีอาการเจ็บป่วยกับอาการวัณโรคเรื้อรังในช่วงกลางคริสต์ทศวรรษ 1940 เธอหย่าร้างกับโอลิเวียร์ในปี 1960 และลีห์ทำงานด้านภาพยนตร์และละครเวทีบางครั้งบางคราว จนเธอเสียชีวิตด้วยโรควัณโรคในปี 1967
สถาบันศิลปะแห่งชิคาโก

สถาบันศิลปะแห่งชิคาโก  เป็นพิพิธภัณฑ์ศิลปะ ที่ตั้งอยู่ที่เมืองชิคาโก รัฐอิลลินอย ประเทศสหรัฐอเมริกา สถาบันศิลปะแห่งนี้เป็นพิพิธภัณฑ์มีชื่อเสียงเกี่ยวกับงานสะสมในลัทธิประทับใจและลัทธิประทับใจยุคหลังที่ดีที่สุดสถาบันหนึ่งในโลก นอกจากนี้ยังมีงานชิ้นสำคัญ ๆ ของศิลปินชั้นครูในประวัติศาสตร์ศิลปะเป็นจำนวนมาก, ศิลปะอเมริกัน, ศิลปะตกแต่งของทั้งยุโรปและสหรัฐอเมริกา, ศิลปะเอเชีย, ศิลปะสมัยใหม่ และศิลปะร่วมสมัย สถาบันศิลปะเป็นส่วนหนึ่งของโรงเรียนสถาบันศิลปะแห่งชิคาโก ที่มีเนื้อที่หนึ่งล้านตารางฟุต และเป็นพิพิธภัณฑ์ที่ใหญ่เป็นอันดับสองของสหรัฐอเมริกา รองจากพิพิธภัณฑ์ศิลปะเมโทรโพลิทันในนครนิวยอร์ก
พิพิธภัณฑ์ออร์แซ

พิพิธภัณฑ์ออร์แซ หรือ มูว์เซดอร์แซ  เป็นพิพิธภัณฑ์ศิลปะ พิพิธภัณฑ์การออกแบบ/สิ่งทอ และสถานที่ทางประวัติศาสตร์ ที่ตั้งอยู่ในกรุงปารีสในประเทศฝรั่งเศส พิพิธภัณฑ์ออร์แซก่อตั้งขึ้นในปี ค.ศ. 1986 บนฝั่งซ้ายแม่น้ำเซนในสถานที่ที่เดิม เคยเป็นสถานีรถไฟออร์แซ ที่สร้างในแบบสถาปัตยกรรมแบบโบซาร์โดยสถานีรถไฟแห่งนี้ถูกสร้างระหว่างปี ค.ศ. 1898 ถึง ค.ศ. 1900 เพื่อให้เสร็จทันงาน Exposition Universelle เพื่อใช้เป็นชุมทางรถไฟสายตะวันตกเฉียงใต้ จนถึงปีค.ศ. 1939 ได้เลิกกิจการเนื่องจากขนาดของชานชลาไม่กว้างพอสำหรับผู้โดยสารที่เดินทางจำนวนมาก สถานีรถไฟออร์แซ จึงลดความสำคัญลงเป็นสถานีรถไฟสำหรับเดินทางในระยะใกล้ ในปัจจุบันใต้ดินส่วนหนึ่งของพิพิธภัณฑ์ยังคงใช้เป็นสถานีรถไฟชานเมืองด่วนพิเศษ หรือ RER โดยใช้ชื่อสถานีเดียวกัน
ในปีค.ศ. 1970 ในขณะที่กำลังจะมีการรื้อถอนสถานีออร์แซ รัฐมนตรีว่าการกระทรวงวัฒนธรรม ได้โต้แย้งโดยเสนอให้ปรับปรุงเป็นโรงแรมขึ้นแทน และได้รับการขึ้นทะเบียนเป็นอาคารที่มีคุณค่าทางประวัติศาสตร์ในปีค.ศ.1978 และภายหลังได้มีการเสนอแผนการปรับปรุงให้เป็นพิพิธภัณฑ์เพื่อผสานความแตกต่างระหว่างสองพิพิธภัณฑ์หลักในขณะนั้น คือ พิพิธภัณฑ์ลูฟวร์กับพิพิธภัณฑ์ศิลปะสมัยใหม่ ที่ตั้งอยู่ที่ศูนย์ฌอร์ฌ ปงปีดู โดยได้รับการสนับสนุนโดยประธานาธิบดีฌอร์ฌ ปงปีดู ในปีค.ศ. 1978 ทีมสถาปนิกผู้ชนะการแข่งขันเพื่อการออกแบบพิพิธภัณฑ์ได้รับการอนุญาตอย่างเป็นทางการโดยปรับพื้นที่แสดงผลงานบนพื้นที่ 4 ชั้น รวมกว่า 20,000 ตารางเมตร และสถาปนิกชาวอิตาลี นายกาเอ โอเลนตี ได้รับเลือกเพื่อรับผิดชอบการตกแต่งภายใน ซึ่งรวมถึงการจัดสรรพื้นที่แสดงผลงาน การตกแต่ง และเฟอร์นิเจอร์ เพื่อใช้ในพิพิธภัณฑ์ และได้เปิดให้บริการอย่างเป็นทางการในเดือนธันวาคม ปีค.ศ. 1986 โดยประธานาธิบดีฟร็องซัว มีแตร็อง พร้อมกับภาพเขียนกว่า 2,000 ชิ้น รูปปั้นและประติมากรรมกว่า 600 ชิ้น 
งานสะสมของพิพิธภัณฑ์ออร์แซเป็นศิลปะฝรั่งเศสที่สร้างระหว่างปี ค.ศ. 1848 ถึง ค.ศ. 1915 ที่รวมทั้งจิตรกรรม ประติมากรรม เฟอร์นิเจอร์ และภาพถ่าย แต่ที่เป็นที่รู้จักกันดีที่สุดคืองานชิ้นเอกจากลัทธิประทับใจและลัทธิประทับใจยุคหลัง ซึ่งได้แก่งานของโกลด มอแน, เอดัวร์ มาแน, แอดการ์ เดอกา, ปีแยร์-โอกุสต์ เรอนัวร์, ปอล เซซาน, ฌอร์ฌ-ปีแยร์ เซอรา, ปอล โกแก็ง และฟินเซนต์ ฟัน โคค เป็นต้น
เอ็นซีซอฟต์

NCsoft #เปลี่ยนทาง เป็นบริษัทพัฒนาเกมคอมพิวเตอร์ของประเทศเกาหลีใต้ เป็นผู้ผลิตและเผยแพร่เกมแนว MMORPG ที่เป็นที่รู้จักกันอย่างแพร่หลายเช่น ลินเนจ, กิลวอร์ส และ Aion
ประวัติ.
NCsoft ก่อตั้งเมื่อเดือน มีนาคม พ.ศ. 2540 โดยคุณ T.J. Kim ขั้นต้นเป็นธุรกิจ พัฒนาซอฟต์แวร์ และเป็นบริษัทที่พัฒนาโปรแกรมประมวลผลคำ ในภาษาเกาหลีชื่อ "Hangul" ซึ่งผลิตภัณฑ์ตัวแรกคือ NC HTML Editor ในเดือนกันยายน พ.ศ. 2541 NCsoft ได้เปิดบริการเกมแรกของบริษัท ลินเนจ เป็นเกมแนว MMORPG เกมแรกของเกาหลีที่มีผู้เล่นเล่นพร้อมกันมากกว่า 100,000 คนในช่วงเดือนธันวาคม พ.ศ. 2543 ด้วยความสำเร็จนี้ทำให้บริษัทสามารถขยายตัวไปยัง ไต้หวัน จีน ญี่ปุ่น ยุโรปและ สหรัฐอเมริกา
นีล มันโรว์ โรเจอร์

นีล มันโรว์ โรเจอร์ หรือ บันนี โรเจอร์ เกิดเมื่อวันที่ 9 มิถุนายน พ.ศ. 2445 และเสียชีวิตเมื่อ 27 เมษายน พ.ศ. 2540 ที่กรุงลอนดอน เป็นนักออกแบบเสื้อผ้าชั้นสูง วีรบุรุษสงคราม และ บุคคลสำรวย
ประวัติ.
นีล มันโรว์ โรเจอร์ เกิดมาเป็นบุตรของชาวสก็อตแลนชื่อ "เซอ อเล็กซานเดรีย โรเจอร์" (Sir Alexander Roger) และ เฮเลน สตูวาร์ต คลาร์ก (Helen Stuart Clark) เขาศึกษาประวัติศาสตร์หนึ่งปีที่ Balliol College ของ Oxford แล้วไปศึกษาต่อด้านการวาดภาพที่ The Ruskin
ในปี พ.ศ. 2480 โรเจอร์ได้ก่อตั้งร้านตัดเสื้อผ้า Neil Roger ที่ถนน Great Newport กรุงลอนดอน
เขาทำงานรับใช้ในประเทสอิตาลี่ และ แอฟฟริกาเหนือใน กองพันปืนยาว สมัยสงครามโลกครั้งที่ 2 และได้กลายเป็นที่รู้จักในนามของผู้กล้าหาญในสนามรบ เป็นเรื่องเล่าที่เกี่ยวกับ ตอบสนองต่อคำสั่งของนายสิบในขณะที่ต่อสู้กับทหารเยอรมันว่า “ให้กรำหน่ำดินปืนเมื่อมีความสงสัยแคลงใจให้”
หลังจากสงครามสงบ เขาถูกชวนให้ไปดูแลออกแบบเสื้อผ้าให้กับห้างร้าน Fortnum & Mason เขาได้ลงทุนในร้าน House of Amies และได้กลายเป็นส่วนหนึ่งของ Debenhams ร้านเสื้อผ้าสัญชาติอังกฤษในปี พ.ศ. 2516
ตลอดช่วงชีวิตของเขา โรเจอร์เป็นที่รู้จักในเรื่องการจัดงานปาร์ตี้อย่างฟุ่มเฟือย อลังการณ์ งานอีเว้นท์เหล่านี้ส่วนใหญ่จะอยู่ภายใต้ ธีมของ เพชร ควอร์ตส์สีม่วง และ ลูกไฟ เพื่อเป็นการเฉลิงฉลองวันเกิดครบรอบ 50, 60 และ 70 ปี
สวีตดรีมส์

สวีตดรีมส์  คือเพลงโดยบียอนเซ่ โนวส์ นักร้องอาร์แอนด์บี ชาวอเมริกัน จากผลงานสตูดิโออัลบั้มชุดที่ 3 "ไอแอม... ซาชาเฟียร์ส" แต่งและดูแลการผลิตโดยโนวส์, James Scheffer, Wayne Wilkins, และ Rico Love เพลงนี้ปล่อยซิงเกิลวิทยุเมื่อวันที่ 2 มิถุนายน พ.ศ. 2552 โดยเป็นซิงเกิลที่ 6 จากอัลบั้ม
ซิงเกิลนี้สามารถขึ้นอันดับหนึ่งบนชาร์ตของนิวซีแลนด์, แอฟริกาใต้ และอิสราเอล. ได้ขึ้นไปในห้าอันดับแรกบนชาร์ตของสหราชอาณาจักร, ออสเตรเลีย, สโลวาเกีย, สาธารณรัฐเช็ก, กรีซ, ไอร์แลนด์, โปแลนด์, โปรตุเกส และฮังการี และสิบอันดับแรกบนชาร์ตของสหรัฐอเมริกา, เยอรมนี, ตุรกี, และนอร์เวย์
ชาร์ต.
<templatestyles src="Col-begin/styles.css"/>
เดอะไฮฟส์

เดอะไฮฟส์  เป็นวงดนตรีแนวร็อกจากประเทศสวีเดน โดดเด่นในแนวเพลงการาจร็อกรีไววอล และยังเล่นเพลงแนวการาจพังก์ ประสบความสำเร็จในกระแสหลักหลังออกอัลบั้มรวมฮิตที่ชื่อ "Your New Favourite Band" ที่มีเพลงที่เป็นที่รู้จักอย่าง "Hate to Say I Told You So"
ปลาบู่ทราย

ปลาบู่ทราย หรือ ปลาบู่ทอง เป็นปลาน้ำจืดชนิดหนึ่ง มีชื่อวิทยาศาสตร์ว่า "Oxyeleotris marmorata" ในวงศ์ปลาบู่ทราย (Eleotridae) มีลักษณะลำตัวกลมยาว ความลึกลำตัวประมาณ 1 ใน 3.5 ของความยาวมาตรฐานลำตัว ส่วนหัวยาวเป็น 1 ใน9.0
ของความยาวมาตรฐานของลำตัว หัวค่อนข้างโต และด้านบนของหัวแบนราบ หัวมีจุดสีดำประปราย ปากกว้างใหญ่เปิด ทางด้านบนตอนมุมปากเฉียงลงและยาวถึงระดับกึ่งกลางตา ขากรรไกรล่างยื่นยาวกว่าขากรรไกรบน ทั้งขากรรไกรบนและล่างมีฟันแหลมซี่เล็ก ๆ ลักษณะฟันเป็นฟันแถวเดียว ลูกตาลักษณะโปนกลมอยู่บนหัวถัดจากริมฝีปากบนเล็กน้อย รูจมูกคู่หน้าเป็นหลอดยื่นขึ้นมาอยู่ติดกับร่องที่แบ่งจะงอยปากกับริมฝีปากบน ครีบหูและครีบหางมีลักษณะกลมมนใหญ่ มีลวดลายดำและสลับขาว มีก้านอ่อนอยู่ 15–16 ก้าน ครีบหลัง 2 ครีบ ครีบอันหน้าสั้นุเเ่าเทรมเป็นหนาม 6 ก้าน เป็นก้านครีบสั้นและเป็นหนาม ครีบอันหลังเป็นก้านครีบอ่อน 11 ก้าน ครีบท้องหรือครีบอกอยู่แนวเดียวกับครีบหูและมีก้านครีบอ่อน 5 ก้าน สีลำตัวสีน้ำตาลเหลือง มีรอยปื้นสีดำกระจายไปทั่วตัว ในบางตัวสีอาจกลายเป็นสีเหลืองทองได้ จึงทำให้ได้ชื่ออีกชื่อหนึ่งว่า "ปลาบู่ทอง"
มีขนาดลำตัวประมาณ 30 เซนติเมตร ใหญ่ที่สุด 60 เซนติเมตร จัดเป็นปลาที่มีขนาดใหญ่ที่สุดในสกุล "Oxyeleotris" พบกระจายพันธุ์ในแหล่งน้ำจืดทุกประเภทของภูมิภาคเอเชียตะวันออกเฉียงใต้และอาจพบได้ในแหล่งน้ำกร่อยด้วย สำหรับในประเทศไทยพบได้ทั่วทุกภาค มีพฤติกรรมชอบอยู่นิ่ง ๆ กับพื้นน้ำเพื่อล่าเหยื่อ อาหารได้แก่ ปลาและสัตว์น้ำขนาดเล็กกว่า
ปลาบู่ทรายเป็นปลาชนิดหนึ่งที่ผูกพันกับวิถีชีวิตคนไทย ดังจะเห็นได้จากนิทานพื้นบ้านของภาคกลางเรื่อง "ปลาบู่ทอง" เป็นต้น จัดเป็นปลาเศรษฐกิจที่สำคัญชนิดหนึ่ง โดยนิยมใช้เนื้อบริโภคกันมาช้านาน มีราคาขายที่แพง ปัจจุบัน นิยมเพาะเลี้ยงกันอย่างกว้างขวาง นอกจากนี้แล้วในตัวที่มีสีกลายไปจากสีปกติ เช่น สีทองหรือสีเงิน พบมีการเลี้ยงเป็นปลาสวยงามอีกด้วย เช่นในภาคใต้จะมีการเลี้ยงไว้เพราะเชื่อว่าจะนำโชคลาภมาให้ และเรียกปลาชนิดนี้ว่า "ปลาครีบทอง" ตามสีที่ปรากฏนี้เอง
ฟังก์ชันขั้นบันได

ฟังก์ชันขั้นบันได คือฟังก์ชันบนจำนวนจริงซึ่งเกิดจากการรวมกันระหว่างฟังก์ชันคงตัวจากโดเมนที่แบ่งออกเป็นช่วงหลายช่วง กราฟของฟังก์ชันจะมีลักษณะเป็นส่วนของเส้นตรงหรือรังสีในแนวราบเป็นท่อน ๆ ตามช่วง ในระดับความสูงต่างกัน
นิยาม.
ฟังก์ชัน "f" : R → R จะเรียกว่าฟังก์ชันขั้นบันได ถ้าฟังก์ชัน "f" สามารถเขียนให้อยู่ในรูปแบบนี้ได้
<math>f (x) = \sum\limits_{i=0}^n \alpha_i \chi_{A_i} (x) </math> สำหรับทุกจำนวนจริง "x"
เมื่อ "n" ≥ 0, α"i" เป็นจำนวนจริง (ค่าคงตัว), "A""i" คือช่วงต่าง ๆ และ χ"A" คือฟังก์ชันบ่งชี้ (indicator function) ของช่วง "A" นั่นคือ
<math>\chi_A (x) =
1 & \mbox{if } x \in A \\
0 & \mbox{if } x \notin A \\
</math>
ในนิยามเช่นนี้ ช่วง "A""i" ต่าง ๆ จะต้องมีสมบัติที่สมมติขึ้นสองประการดังนี้
ในกรณีที่สมบัติของฟังก์ชันเริ่มต้นไม่เป็นไปตามข้อสันนิษฐาน เช่นช่วงซ้อนกัน หรือยูเนียนแล้วแต่ไม่ครบเซตจำนวนจริง เราอาจเลือกช่วงใหม่ที่เทียบเท่าอันทำให้มีสมบัติดังกล่าวได้ ตัวอย่างเช่น กำหนดให้ฟังก์ชันขั้นบันไดนี้
<math>f = 4 \chi_{[-5, 1)} + 3 \chi_{(0, 6)}\,\!</math>
สามารถเขียนใหม่ได้เป็น
<math>f = 0 \chi_{(-\infty, -5)} + 4 \chi_{[-5, 0]} + 7 \chi_{(0, 1)} + 3 \chi_{[1, 6)} + 0 \chi_{[6, \infty)}</math>
ซึ่งผลลัพธ์จากฟังก์ชันจะยังคงเหมือนเดิม
ไพเรทส์ออฟเดอะแคริบเบียน

ไพเรทส์ออฟเดอะแคริบเบียน  เป็นภาพยนตร์ชุดแนวผจญภัย อำนวยการสร้างโดยเจอร์รี่ บรัคไฮเมอร์ โดยอิงจากสวนสนุก "ไพเรทส์ออฟเดอะแคริบเบียน" ของวอลต์ ดิสนีย์ ภาพยนตร์มีเนื้อเรื่องเกี่ยวกับผจญภัยของโจรสลัดที่ผสมผสานความเป็นแฟนตาซี ตัวละครหลักได้แก่ กัปตันแจ็ก สแปร์โรว์ (รับบทโดย จอห์นนี เดปป์), วิล เทอร์เนอร์ (รับบทโดย ออร์แลนโด บลูม) และเอลิซาเบธ สวอนน์ (รับบทโดย คีร์รา ไนท์ลีย์) ภาพยนตร์ภาคแรกของชุดคือ "คืนชีพกองทัพโจรสลัดสยองโลก" ออกฉายเมื่อวันที่ 9 กรกฎาคม พ.ศ. 2546 หลังจากภาพยนตร์ภาคแรกประสบความสำเร็จเป็นอย่างสูง วอลต์ดิสนีย์พิกเจอส์จึงได้ผลิตภาคต่ออันได้แก่ "สงครามปีศาจโจรสลัดสยองโลก" ออกฉายหลังจากภาคแรก 3 ปีเมื่อวันที่ 7 กรกฎาคม พ.ศ. 2549, "ผจญภัยล่าโจรสลัดสุดขอบโลก" ออกฉายเมื่อวันที่ 24 พฤษภาคม พ.ศ. 2550 และ "ผจญภัยล่าสายน้ำอมฤตสุดขอบโลก" ออกฉายเมื่อวันที่ 20 พฤษภาคม พ.ศ. 2554
ภาคที่ห้า "สงครามแค้นโจรสลัดไร้ชีพ" ("Pirates of the Caribbean: Dead Men Tell No Tales") ออกฉายเมื่อวันที่ 26 พฤษภาคม พ.ศ. 2560
ภาพยนตร์.
คืนชีพกองทัพโจรสลัดสยองโลก.
เอลิซาเบธ สวอนน์ สูกสาวของข้าหลวงแห่งพอร์ตรอยัล ถูกลูกเรือของเรือแบล็กเพิร์ลนำโดยกัปตันเฮกเตอร์ บาร์บอสซ่าลักพาตัวไป วิล เทอร์เนอร์ เพื่อนตั้งแต่สมัยเด็กของเอลิซาเบธจึงได้ทำการชักชวนกัปตันแจ็ก สแปร์โรว์ ร่วมมือกับเขาในการพาตัวเอลิซาเบธกลับคืนมา 
สงครามปีศาจโจรสลัดสยองโลก.
ลอร์ด คัตเลอร์ เบ็คเก็ตต์ ผู้แทนของบริษัทการค้าอีสต์อีนเดีย ได้นำหมายจับมาแสดงเพื่อจับกุม วิล เอลิซาเบธ และเจมส์ นอริงตัน ในข้อหาร่วมกันปล่อยตัวแจ็ค สแปร์โรว์ แต่ลอร์ดเบ็คเก็ตต์ได้ยื่นข้อเสนอให้วิลไปตามหาแจ็กแล้วนำเข็มทิศวิเศษของแจ็กมาให้เขา ขณะเดียวกัน แจ็ก สแปร์โรว์ ก็พยายามหลบหนีหนี้เลือดที่ติดค้างไว้กับเดวี่ โจนส์
ผจญภัยล่าโจรสลัดสุดขอบโลก.
ลอร์ด คัตเลอร์ เบ็คเก็ตต์ควบคุมเหนือเดวี่ โจนส์และเรือฟลายอิ้งดัตซ์แมน และเริ่มการกวาดล้างเหล่าโจรสลัดอย่างจริงจัง วิล เทอร์เนอร์และเหล่าลูกเรือของเรือแบล็คเพิร์ลต้องการจะต่อสู้กับบริษัทอีสต์อีนเดียเทรดดิ้งกัมปะนีจึงได้เดินทางไปช่วยเหลือแจ็ก สแปร์โรว์จากก้นทะเล เพราะแจ็กเป็นหนึ่งในเก้าเจ้าโจรสลัดที่มีเหรียญ 8 เรียลโบราณ เพื่อการเรียกตัวเทพธิดาแห่งท้องทะเลให้ช่วยเหลือพวกเขา
ผจญภัยล่าสายน้ำอมฤตสุดขอบโลก.
เรื่องราวของการตามหาน้ำพุแห่งวัยเยาว์ในตำนาน มีส่วนผสมของมนต์ดำวูดู, ซอมบี้, ศาสตราจาร์ยแขนเดียวและบรรดาผู้คนในยุคโบราณที่เคยมีชีวิตอยู่จริง เช่น นักสำรวจชาวสเปน Juan Ponce de Leon และ เคราดำ (Blackbeard) โจรสลัดที่น่าสะพรึงกลัว
สงครามแค้นโจรสลัดไร้ชีพ.
กัปตันแจ๊กอยู่ในยุคตกต่ำ ความเชื่อมั่นในลูกเรือเป็นศูนย์ และศัตรูเก่าแก่อย่าง "กัปตันอามันโด ซาลาซาร์"(คาเบียร์ บาร์เดน) กลับมาจากคำสาปในสามเหลี่ยมปีศาจ โดยมีจิตมุ่งหมายล้างแค้นมายังแจ็ก ในขณะเดียวกับคู่ปรับตลอดกาลอย่าง "กัปตันบาร์บอสซ่า" ที่เรืองอำนาจจนตั้งตัวเป็นบริษัทค้าขายและมีกองเรือเป็นของตัวเอง ต้องถูกแย่งชิงอำนาจโดยเรือมฤตยู "ไซเลนท์แมรี่" ส่วน " เฮนรี่ เทอร์เนอร์" ลูกชายของวิลและอลิซาเบธต้องค้นหา "ตรีศูลของโพไซดอน" ซึ่งจะใช้ลบล้างคำสาปแห่งทะเลปลดปล่อยวิลผู้ถูกสาปไว้กับเรือฟลายอิ้ง ดัดซ์แมน
ริตชี แบล็กมอร์

ริชาร์ด ฮิว "ริตชี" แบล็กมอร์  เกิดเมื่อวันที่ 14 เมษายน ค.ศ. 1945 เป็นนักกีตาร์ นักดนตรีชาวอังกฤษ เป็นสมาชิกผู้ก่อตั้งวงฮาร์ดร็อก ดีปเพอร์เพิล และเรนโบว์ เขาออกจากวงดีปเพอร์เพิลในปี 1993 เนื่องจากความขัดแย้งระหว่างแบล็กมอร์และเอียน วงที่เขาทำขึ้นใหม่คือวงที่ได้รับอิทธิพลเรอเนสซองซ์ที่ชื่อ แบล็กมอร์สไนต์
โดยมีภรรยาเป็นนักร้องนำ
แบล็กมอร์ติอยู่อันดับ 55 ในการจัดอันดับของโรลลิงสโตนในหัวข้อ 100 นักกีตาร์ที่ยอดเยี่ยมที่สุดตลอดกาล
หม่อมราชวงศ์สดศรี ปันยารชุน

หม่อมราชวงศ์สดศรี ปันยารชุน (21 กรกฎาคม พ.ศ. 2479 – 20 พฤศจิกายน พ.ศ. 2566) ภริยาอานันท์ ปันยารชุน อดีตนายกรัฐมนตรีคนที่ 18 ของไทย อดีตประธานกรรมการมูลนิธิวัฒนธรรมไทย-อเมริกัน
ประวัติ.
หม่อมราชวงศ์สดศรี ปันยารชุน เกิดเมื่อวันที่ 21 กรกฎาคม พ.ศ. 2479 โดยมีชื่อเดิมว่า หม่อมราชวงศ์สดศรีสุริยา จักรพันธุ์ เป็นธิดาของพลโท หม่อมเจ้าคัสตาวัส จักรพันธุ์ (พระโอรสในพระเจ้าวรวงศ์เธอ กรมหมื่นอนุวัตน์จาตุรนต์ ประสูติแต่หม่อมหวน จักรพันธุ์ ณ อยุธยา) กับหม่อมเจ้าทิตยาทรงกลด รพีพัฒน์ (พระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่ หม่อมอ่อน รพีพัฒน์ ณ อยุธยา) เกิดเมื่อวันที่ 21 กรกฎาคม พ.ศ. 2479 มีพี่น้องร่วมบิดามารดาเดียวกัน คือ
หม่อมราชวงศ์สดศรี ปันยารชุน เป็นลื่อในพระบาทสมเด็จพระจอมเกล้าเจ้าอยู่หัว เป็นพระปนัดดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และเป็นพระนัดดาในพระเจ้าวรวงศ์เธอ กรมหมื่นอนุวัตรจาตุรนต์
หม่อมราชวงศ์สดศรี ปันยารชุน สมรสกับอานันท์ ปันยารชุน มีธิดา 2 คน คือ
หม่อมราชวงศ์สดศรี ปันยารชุนเสียชีวิตเมื่อวันที่ 20 พฤศจิกายน พ.ศ. 2566 สิริอายุรวม 87 ปี
วันที่ 2 มีนาคม พ.ศ. 2567 เวลา 17.09 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ หม่อมราชวงศ์สดศรี ปันยารชุน ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อิโต คาโมทาโร่

อิโต คาโมทาโร่ (; โรมาจิ: "Itou Kamotarou") เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
ข้อมูลตัวละคร.
อิโต คาโมทาโร่ เป็นเสนาธิการแห่งชินเซ็นงุมิ คู่แข่งคนหนึ่งของฮิจิคาตะ โทชิโร่ ทั้งอิโต้และฮิจิคาตะต้องต่างปณิธานว่าจะสังหารอีกฝ่ายให้ได้ในสักวัน 
ต่อมาภายหลังอิโตได้ทรยศต่อชินเซ็นงุมิโดยไปเข้าด้วยกับกองทหารอสุราจากการเกลี้ยกล่อมของทากาสุงิ ชินสุเกะ และร่วมมือกับคาวาคามิ บันไซ นักดาบกองทหารอสุราในการวางแผนสังหารคอนโด้ อิซาโอะ ผู้เป็นหัวหน้าแห่งชินเซ็นงุมิ โดยเริ่มจากการยุยงให้คอนโด้ปลดฮิจิคาตะจากการเป็นรองหัวหน้าของชินเซ็นงุมิ โดยมีข้อหาจากพฤติกรรมที่ไม่ปฏิบัติตามกฎหลักของชินเซ้นงุมิ อันเนื่องมาจากเพราะฮิจิคาตะต้องคำสาปดาบภูตจนกลายเป็นโอทาคุ จากนั้นจึงหลอกคอนโด้ไปขึ้นรถไฟและจึงล้อมคอนโด้เพื่อสังหาร แต่โอคิตะเข้าขัดขวาง ประกอบกับฮิจิคาตะ กินโทกิ และนักรับจ้างสารพัดได้มาร่วมสมทบอีกแรง แผนการยึดอำนาจชินเซ็นงุมิจึงไม่สำเร็จ ตัวอิโตเองกลับถูกกองทหารอสุราหักหลัง แต่คอนโด้และชินเซ็นงุมิได้ช่วยชีวิตอิโตเอาไว้ 
อิโตได้รับบาดเจ็บปางตายจากการทรยศของกองทหารอสุรา คอนโด้ไม่ต้องการให้อิโตตายในฐานะผู้ทรยศ แต่ตายในฐานะซามูไรและเพื่อนพ้องของชินเซ็นงุมิ จึงให้อิโตประลองดาบกับฮิจิคาตะ อิโตได้ถูกฮิจิคาตะฟันเสียชีวิต
ทีอาร์เอ็นเอ

ทีอาร์เอ็นเอ หรือ อาร์เอ็นเอถ่ายโอน  เป็นอาร์เอ็นเอขนาดเล็ก ประมาณ 74-95 นิวคลีโอไทด์ มีหน้าที่นำกรดอะมิโนที่จำเพาะเข้ามาต่อเป็นสายพอลิเพปไทด์ที่ไรโบโซมระหว่างการแปลรหัส กรดอะมิโนจับกับปลาย 3' การสร้างพันธะเพปไทด์อาศัยการทำงานของ aminoacyl tRNA synthetase มีบริเวณที่มีเบสสามเบสเรียกแอนติโคดอนซึ่งจะจับกับโคดอนหรือรหัสพันธุกรรมบน mRNA tRNA แต่ละชนิดจะจับกับกรดอะมิโนตัวเดียวเท่านั้น แต่รหัสพันธุกรรมอาจจะมีหลายรหัสที่กำหนดกรดอะมิโนตัวเดียวกัน
มัตสึไดระ คาทาคุริโกะ

มัตสึไดระ คาทาคุริโกะ (; โรมาจิ: "Matsudaira Katakuriko") เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
ข้อมูลตัวละคร.
มัตสึไดระ คาทาคุริโกะ เป็นผู้บัญชาการตำรวจแห่งชาติญี่ปุ่น เป็นผู้ที่คอยค้ำจุนและสนับสนุนกองกำลังตำรวจชินเซ็นงุมิ เหล่าชินเซ้นงุมิล้วนเรียกเขาว่า "ป๋า" ปรากฏตัวครั้งแรกเมื่อตอนที่มัตสึไดระไปเรียกตัวคอนโด้ให้ไปพบกับเท็นโดนชู
มัตสึไดระมีนิสัยชอบใช้ความรุนแรงในการตัดสินปัญหาและมักไม่สนใจความเสียหายที่อาจเกิดขึ้น จนได้รับฉายาว่าเทพวิบัติ เมื่อครั้งเอเลี่ยนขนาดยักษ์กำลังเล่นงานหอบังคับการของเอโดะ มัตสึไดระกดยิงปืนใหญ่ใส่หอบังคับการโดนไม่สนใจพวกของกินโทกิที่ยังติดอยู่กับเอเลี่ยน ทำให้ร่างของเอเลี่ยนกระจุยไป แต่พวกของกินโทกิปลอดภัยเพราะอุมิโบซุพ่อของคางุระช่วยเอาไว้
มัตสึไดระมีนิสัยหวงลูกสาวที่ชื่อคุริโกะมาก ถ้ามีชายคนใดมาจีบคุริโกะ หากตัวมัตสึไดระไม่ชอบใจก็จะพยายามสังหารชายคนนั้น มีอยู่ครั้งหนึ่งที่มัตสึไดระถึงกับเรียกคอนโด้ ฮิจิคาตะ และโอคิตะมาช่วยเหลือในการกำจัดชิจิเบะ ชายที่กำลังออกเดทกับคุริโกะ แต่ฮิจิคาตะกลับไม่ร่วมมือและยังขัดขวางอีกด้วย
มัตสึไดระยังชอบเที่ยวกลางคืน เป็นที่รู้จักในหมู่สาวนักดื่มในนาม "มัตจัง"
การปรากฏตัวบนปก.
มัตสึไดระปรากฏตัวบนหน้าปกของหนังสือการ์ตูนกินทามะ เล่มที่ 16 และยังปรากฏตัวบนสันปกของหนังสือการ์ตูนกินทามะเล่มที่ 17
ไรโบไซม์

ไรโบไซม์ (ribozyme มาจาก ribonucleic acid enzyme) หรือ RNA enzyme หรือ catalytic RNA) เป็นอาร์เอ็นเอที่เร่งปฏิกิริยาเคมีได้ ไรโบไซม์ตามธรรมชาติส่วนใหญ่จะเร่งปฏิกิริยาไฮโดรไลซิสของพันธะฟอสโฟไดเอสเทอร์ของตนเอง หรือของอาร์เอ็นเอ แต่ในไรโบโซมจะเร่งปฏิกิริยา aminotransferase ได้ด้วย
การศึกษาเกี่ยวกับกำเนิดของสิ่งมีชีวิต มีการผลิตไรโบไซม์ในห้องปฏิบัติการ สามารถเร่งปฏิกิริยาการสังเคราะห์ตัวเองได้ ในสภาวะเฉพาะ เช่น RNA polymerase การกลายพันธุ์และการคัดเลือกทำให้สามารถคัดเลือกและปรับปรุงสายพันธุ์ “Round-18" polymerase ribozyme ตั้งแต่ พ.ศ. 2544 "B6.61" สามารถเติม 20 นิวคลีโอไทด์ ต่อจากไพรเมอร์ ภายใน 24 ชั่วโมง จนกระทั่งมีการสลายพันธะฟอสโฟไดเอสเทอร์ของตนเอง ไรโบไซม์บางชนิดมีบทบาทสำคัญในการรักษา ใช้เป็นไบโอเซนเซอร์ หรือมีบทบาททางด้านการศึกษาจีโนมและการค้นพบยีน
แพตสเตเดียม

แพตสเตเดียม หรือชื่อเดิมคือ สนามกีฬาการท่าเรือแห่งประเทศไทย ตั้งอยู่ใน เขตคลองเตย กรุงเทพมหานคร ปัจจุบันเป็นใช้เป็นสนามเหย้าของทีม การท่าเรือ มีความจุ 8,000 ที่นั่ง
ประวัติ.
แพตสเตเดียมเริ่มก่อสร้างพร้อมกับการก่อตั้งทีมเมื่อปี 2510 โดยหน้าตาสนามนั้นเดิมเป็นสนามฟุตบอล (ไม่มีลู่วิ่ง) ซึ่งเหมือนสนามทีโอที, ลีโอสเตเดียม และธันเดอร์โดมที่เป็นสนามบอลเก่าแก่ โดยอัฒจันทร์ด้านแรกที่เรียกว่าโซน A สร้างสูงจึงทำให้ไม่ค่อยน่าชมการแข่งขันสักเท่าไหร่ เนื่องจากว่าการก่อสร้างต้องการให้ชั้นล่างเป็นฟิตเนส และห้องนักข่าว
แพตสเตเดียมเริ่มการต่อเติมขยายสนามครั้งแรกเมื่อปี 2552 โดยขยายตรงที่นั่งตรงข้ามที่เรียกว่าโซน C ขยายที่นั่งด้านซ้ายจากอัฒจันทร์หลักเรียกว่าโซน B และขยายอีกครั้งเมื่อปี 2554 โดยขยายโซน C ขึ้นไปอีกชั้น กับ โซนขวามือของโซน A คือโซน D
ที่นั่ง.
โซน A (main stand) เป็นอัฒจันทร์มีหลังคาทิศใต้เฉียงตะวันตก โดยหากมองจากสนามด้านซ้ายมือเป็นที่นั่งเจ้าบ้านและขวามือเป็นที่นั่งทีมเยือน โดยทีมเยือนที่มาดูการท่าเรือไทยมีมากสุดคือ บุรีรัมย์กฟภ, เมืองทอง และ ชลบุรี ตามลำดับ แฟนบอลเจ้าบ้านจะโดนแดดในช่วงแรกของการแข่งขัน เป็นตั๋วยืนทั้งสิ้นมีแปดชั้นที่นั่งจุได้เจ้าบ้านและทีมเยือนข้างละประมาณ 1,500 คน รวมเป็นประมาณ 3,000 คน
โซน B อัฒจันทร์ทิศตะวันตก เป็นตั๋วยืนทั้งสิ้น มีความสูงทั้งหมดสิบสองชั้นจุคนได้ประมาณ 1,200 คน โซนนี้ไม่โดนแดดเพราะว่าตึกเอสเอสพีสองบังแดดใว้
โซน C (สิงห์โซน c.พันธุ์ดุ) อัฒจันทร์ทิศเหนือเฉียงตะวันออก ชั้นล่างเป็นตั๋วนั่งแต่ทุกคนจะยืนบนเก้าอี้มีแปดชั้นเก้าอี้ และ ชั้นบนเป็นตั๋วยืนมีแปดชั้นเก้าอี้ โซนนี้โดนแดดและจะมีคนดูมากสุดเพราะอยู่ติดสนามสุด ตรงหน้าสนามหลักจะมีแก๊งค์ครอบครัว "จักขุประสาท" และเพื่อน ๆ มาดักนั่งดูทุกนัดเจ้าบ้าน ความจุรวมประมาณ 5,000 คน
โซน D อัฒจันทร์ทิศตะวันออก เป็นตั๋วนั่งมีเก้าอี้มีแปดชั้นเก้าอี้ความจุรวมประมาณ 800 คน
แพตสเตเดียมไม่มีที่นั่งตรงมุมซึ่งในไทยลีกมีสโมสรเดียวที่สนามมีที่นั่งมุมคือเมืองทองยามาฮ่าสเตเดียม แพตสเตเดียมเคยมีผู้ชมมากที่สุดคือคู่ที่เจอบุรีรัมย์กฟภเมื่อวันที่ 25 ก.ย. 11 จำนวนคนทั้งสิ้น 6,916 คน
กูดเกิลส์โกแบด

"กูดเกิลส์โกแบด" คือซิงเกิลแรกของวงโคบราสตาร์ชิป วงดนตรีป๊อปชาวอเมริกันจากอัลบั้ม "ฮอตเมสส์" โดยได้ขับร้องร่วมกับเลห์ตัน มีสเตอร์ โดยออกจำหน่ายผ่านทางไอทูนส์เมื่อวันที่ 11 พฤษภาคม พ.ศ. 2552 ในวันที่ 8 พฤษภาคม พ.ศ. 2552 เพลง "กูดเกิลส์โกแบด" ขึ้นชาร์ตวิทยุครั้งแรกในชาร์ต KIIS-FM ในช่วง Ryan Seacrest's show เกป ซาพอร์ตากล่าว
เพลงนี้ควบคุมการผลิตโดยคารา ดิโอกัวร์ดิและเควิน รูดอล์ฟ คณะกรรมการในรายการ "อเมริกันไอดอล"
เพลงนี้ประสบความสำเร็จอย่างสูงในสหรัฐอเมริกา โดยขึ้นอันดับที่ 7 ในชาร์ต บิลบอร์ดฮอต 100 และยังเปิดทางวิทยุอย่างบ่อยครั้งในแคนาดา โดยขึ้นชาร์ตสูงสุดในอันดับที่ 21 ในชาร์ตแคนาเดียนฮอต 30" ในวันที่ 25 กรกฎาคม พ.ศ. 2552 และยังได้เปิดผ่านวิทยุช่องเรดิโอวันในสหราชอาณาจักรเมื่อเดือนกันยายน พ.ศ. 2552 เลห์ตัน มีสเตอร์กล่าวว่าเพลงนี้ได้นำมาใช้ประกอบในละครชุด "แสบใสไฮโซ" กับตัวละคร แบลร์ วอลดอร์ฟที่เธอแสดง มีใช้ประกอบในตอน "เดอะเฟรชแมน" เพลงนี้ยังได้นำมาใช้กับละครของกรีซในเรื่อง "Friend or Foe?" อีกด้วย
โรมีโอ มิลเลอร์

เพอร์ซี โรมีโอ มิลเลอร์ จูเนียร์  เกิดเมื่อวันที่ 19 สิงหาคม ค.ศ. 1989 ในนิวออร์ลีนส์ รัฐลุยเซียนา เป็นที่รู้จักในชื่อ โรมีโอ (Romeo) เป็นคนบันเทิงชาวอเมริกัน นักแสดงและนักบาสเกตบอล เขาเป็นบุตรชายของบุคคลสำคัญวงการบันเทิงและนักธุรกิจ มาสเตอร์พี และเป็นหลานชายของ ซี-เมอร์เดอร์ และซิลก์เดอะช็อกเกอร์ เขามีผลงานสตูดิโออัลบั้ม 6 ชุดและ 2 อัลบั้มรวมเพลง เขาเข้าเรียนโรงเรียนไฮสคูลเบเวอร์ลีฮิลส์ ในเบเวอร์ลีฮิลส์ รัฐแคลิฟอร์เนีย เขาได้รับทุนนักกีฬาในการเล่นบาสเกตบอลให้กับมหาวิทยาลัยเซาเทิร์นแคลิฟอร์เนีย ที่เขาอยู่ในทีมบาสเกตบอลนี้
เลตอิตบี (เพลง)

"เลตอิตบี"  เป็นเพลงของวงเดอะบีตเทิลส์ ออกเป็นซิงเกิลเมื่อเดือนมีนาคม ค.ศ. 1970 เป็นเพลงในอัลบั้ม" เลตอิตบี" ถึงแม้ว่าเพลงจะมีการระบุว่าเขียนโดย เลนนอน-แม็กคาร์ตนีย์ แต่จริงแล้วพอล แม็กคาร์ตนีย์เป็นผู้แต่งแต่เพียงผู้เดียว
ซิงเกิลติดอันดับ 1 ในสหรัฐอเมริกา ออสเตรเลีย อิตาลี นอร์เวย์ สวิตเซอร์แลนด์ และอันดับ 2 ในสหราชอาณาจักร ถือเป็นซิงเกิลสุดท้ายของวงเดอะบีตเทิลส์ขณะที่เป็นยังรวมวงกันอยู่อย่างเป็นทางการ ซึ่งทั้งอัลบั้ม "เลตอิตบี" และซิงเกิล "เดอะลองแอนด์ไวน์ดิงโรด" ออกภายหลังที่พอล แม็กคาร์ตนีย์ประกาศแยกวงแล้ว
ฮอตเอ็นโคลด์

"ฮอตเอ็นโคลด์"  เป็นเพลงของนักร้องอเมริกัน เคที เพร์รี เพลงเขียนโดยเพร์รี ดร.ลู้ก และแมกซ์ มาร์ติน และโปรดิวซ์โดย ดร.ลู้ก และเบนนี บลังโก จากสตูดิโออัลบั้มชุดที่สอง "วันออฟเดอะบอยส์" (ค.ศ. 2008) เพลงออกจำหน่ายเป็นซิงเกิลที่สองในวันที่ 9 กันยายน ค.ศ. 2008 เนื้อเพลงพูดถึงความสัมพันธ์รักใคร่ที่ไม่มั่นคงอันเกิดจากคนรักมีอารมณ์แปรปรวน
เพลงได้รับคำชมจากนักวิจารณ์ ขึ้นอันดับ 3 บนชาร์ตบิลบอร์ดฮอต 100 กลายเป็นเพลงที่ติดสามอันดับแรกเป็นเพลงที่สองติดต่อกัน หลังจากซิงเกิล "ไอคิสด์อะเกิร์ล" เพลงยังติดห้าอันดับแรกในสหราชอาณาจักร ออสเตรเลีย ไอร์แลนด์ และนิวซีแลนด์ และติดอันดับหนึ่งในฟินแลนด์ เยอรมนี แคนาดา นอร์เวย์ สเปน และเดนมาร์ก ปัจจุบัน เพลง "ฮอตเอ็นโคลด์" ขายได้มากกว่า 6 ล้านดิจิทัลดาวน์โหลดทั่วโลก ทำให้เป็นหนึ่งในเพลงที่ขายดีที่สุดทั่วโลก และเป็นหนึ่งในเพลงที่ทำยอดขายสูงสุดของเพร์รีจนถึงปัจจุบัน
ในการส่งเสริมเพลง "ฮอตเอ็นโคลด์" เพร์รีแสดงสดในรายการ "ทูเดย์" ทางช่องเอ็นบีซี เธอยังร้องเพลงนี้ในงานประกาศรางวัลเอ็มทีวียุโรปมิวสิกอวอร์ด ปี ค.ศ. 2008 ที่เธอเป็นพิธีกรด้วย มิวสิกวิดีโอกำกับโดย อลัน เฟอร์กูสัน ปล่อยวันที่ 1 ตุลาคม ค.ศ. 2008 นำเสนอเพร์รีที่เป็นเจ้าสาวกำลังแต่งงานกับคู่หมั้น ที่ฝันกลางวันว่าเพร์รีตามล่าเขาหลังจากเขาหนีไปจากโบสถ์ มิวสิกวิดีโอได้เข้าชิงรางวัลแกรมมีสาขา Best Female Pop Vocal Performance ในงานประกาศรางวัลแกรมมีครั้งที่ 52 เพร์รียังแสดงเพลงนี้ในทัวร์คอนเสิร์ต เฮลโลคิตตีทัวร์ แคลิฟอร์เนียดรีมส์ทัวร์ และพริสแมติกเวิลด์ทัวร์
ชาร์ตและการรับรอง.
<templatestyles src="Col-begin/styles.css"/>
จูดาสพรีสต์

จูดาส พรีสต์  เป็นวงเฮฟวีเมทัลอังกฤษ จากเวสต์บรอมวิช ก่อตั้งวงในปี ค.ศ. 1969 มีสมาชิกหลักประกอบด้วย เอียน ฮิล (มือเบส), ร็อบ ฮาลฟอร์ด (ร้อง) , เกลนน ทิปตัน (กีตาร์) และ เค.เค. ดาวนิง (กีตาร์) วงเปลี่ยนมือกลองอยู่หลายครั้ง จนถึงสกอตต์ ทราวิสที่รับตำแหน่งนี้ตั้งแต่ปี ค.ศ. 1989 พวกเขายังถูกเอ่ยถึงว่าเป็นอิทธิพลให้กับวงดนตรีและดนตรีเฮฟวีเมทัลอื่นหลายวง และจากความโด่งดังของวงจึงได้รับฉายาว่า "Metal Gods" ซึ่งมาจากชื่อเพลงของพวกเขาด้วย พวกเขามีผลงานขายอัลบั้มได้มากกว่า 35 ล้านชุดทั่วโลก
เทศบาลเมืองเมืองแกนพัฒนา

เทศบาลเมืองเมืองแกนพัฒนา เป็นองค์กรปกครองส่วนท้องถิ่นประเภทเทศบาลเมือง ตั้งอยู่บริเวณทิศตะวันออกของอำเภอแม่แตง จังหวัดเชียงใหม่ ห่างจากตัวอำเภอแม่แตง 8 กิโลเมตร และห่างจากเทศบาลนครเชียงใหม่ ไปทางทิศเหนือประมาณ 48 กิโลเมตร ตามทางหลวงหมายเลข 107 สถาพพื้นที่โดยทั่วไปของตัวชุมชนเป็นพื้นที่ราบระหว่างเทือกเขาและที่ราบลุ่มแม่น้ำปิง
เทศบาลเมืองเมืองแกนพัฒนา มีชื่อเสียงเป็นที่รู้จักมากขึ้นจากการจัดงานส่งเสริมการท่องเที่ยวเทศกาล "หนาวนี้ที่เมืองแกน" ได้รับความสนใจจากนักท่องเที่ยวจำนวนมาก โดยเฉพาะทุ่งดอกไม้เมืองหนาวนานาพันธุ์
ประวัติ.
เทศบาลเมืองเมืองแกนพัฒนา แรกจัดตั้งมีฐานะเป็นสุขาภิบาลเมืองแกนพัฒนา และได้รับการยกฐานะเป็นเทศบาลตำบลเมืองแกนพัฒนาตามราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 ต่อมาเมื่อวันที่ 19 มีนาคม พ.ศ. 2550 จึงได้รับการยกฐานะอีกครั้งเป็นเทศบาลเมืองเมืองแกนพัฒนาจนถึงปัจจุบัน
เขตการปกครองและประชากร.
มีเขตการปกครองครอบคลุม 2 ตำบล คือตำบลช่อแล รวม 6 หมู่บ้าน และตำบลอินทขิล รวม 10 หมู่บ้าน ตั้งแต่หมู่ที่ 1– หมู่ที่ 11 (ยกเว้นหมู่ที่ 9) ครอบคลุมพื้นที่ประมาณ 24 ตารางกิโลเมตร (15,000 ไร่)
จำนวนประชาชนในเขตเทศบาลเมืองเมืองแกนพัฒนา ณ เดือนธันวาคม พ.ศ. 2560 มีจำนวน 12,971 คน แยกเป็นชาย 6,199 คน หญิง 6,772 คน ความหนาแน่นของประชากรประมาณ 540.46 คนต่อตารางกิโลเมตร จำนวนบ้าน 5,529 หลังคาเรือน
โครงสร้างพื้นฐาน.
<templatestyles src="Col-begin/styles.css"/>
โสภณ ซารัมย์

โสภณ ซารัมย์ (เกิด 31 มีนาคม พ.ศ. 2502) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดบุรีรัมย์ สังกัดพรรคภูมิใจไทย ประธานคณะกรรมาธิการศึกษาธิการในสภาผู้แทนราษฎรไทย ชุดที่ 26 ประธานมูลนิธิอาณัตพณ ซารัมย์ และอดีตรัฐมนตรีว่าการกระทรวงคมนาคม ในรัฐบาลอภิสิทธิ์ เวชชาชีวะ
ประวัติ.
โสภณ เกิดเมื่อวันที่ 31 มีนาคม พ.ศ. 2502 ที่บ้านหนองเก้าข่า ตำบลเมืองแฝก อำเภอลำปลายมาศ จังหวัดบุรีรัมย์ เป็นบุตร กำนันสนั่น ซารัมย์ ด้านครอบครัวสมรสกับนางอารีญาภรณ์ ซารัมย์ นายกเทศมนตรีเทศบาลตำบลลำปลายมาศ มีบุตร 3 คน ได้แก่นายอาณัตพณ ซารัมย์ อดีตสมาชิกสภาองค์การบริหารส่วนจังหวัดบุรีรัมย์
สำเร็จการศึกษาครุศาสตรบัณฑิต สาขาการประถมศึกษาจากวิทยาลัยครูบุรีรัมย์ มีพี่ชายหนึ่งคนได้แก่ สมบูรณ์ ซารัมย์ สมาชิกสภาผู้แทนราษฎรจังหวัดบุรีรัมย์
ภายหลังบุตรชายเสียชีวิตได้ก่อตั้งมูลนิธิขึ้นและดำรงตำแหน่งประธานมูลนิธิอาณัตพณ ซารัมย์ (ลูกเติ้ง)
งานการเมือง.
โสภณได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์ใน พ.ศ. 2544 ในนามพรรคชาติไทย และการเลือกตั้งใน พ.ศ. 2548 โสภณได้รับการเลือกตั้งในนามพรรคไทยรักไทย และพรรคพลังประชาชน ในการเลือกตั้ง พ.ศ. 2550 ภายหลังการยุบพรรคพลังประชาชน โสภณซึ่งเป็นคนใกล้ชิดของเนวิน ชิดชอบ จึงได้ย้ายมาสังกัดพรรคภูมิใจไทย ใน พ.ศ. 2553 เคยเป็นประธานคณะกรรมาธิการคมนาคมในสภาผู้แทนราษฎรไทย ชุดที่ 25 รัฐบาลพลเอกประยุทธ์ จันทร์โอชา ปัจจุบันดำรงตำแหน่งเป็นประธานคณะกรรมาธิการศึกษาธิการในสภาผู้แทนราษฎรไทย ชุดที่ 26 รัฐบาลเศรษฐา ทวีสิน
ดำรงตำแหน่งรัฐมนตรี.
โสภณ ซารัมย์ ได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายสมชาย วงศ์สวัสดิ์ และในการร่วมรัฐบาลของนายอภิสิทธิ์ เวชชาชีวะ ได้รับตำแหน่ง รัฐมนตรีว่าการกระทรวงคมนาคม
ในการอภิปรายไม่ไว้วางใจรัฐมนตรี พ.ศ. 2553 เมื่อวันที่ 31 พฤษภาคม และ 1 มิถุนายน พ.ศ. 2553 มีรัฐมนตรีจำนวน 5 คนที่ถูกอภิปราย ซึ่งนายโสภณ ซารัมย์ ก็เป็นรัฐมนตรีที่ฝ่ายค้านเสนอญัตติอภิปรายเช่นกัน โดยการอภิปรายไม่ไว้วางใจนายโสภณในครั้งนี้ มุ่งเน้นที่เรื่องการทุจริตการก่อสร้างโครงการรถไฟฟ้า ช่วงบางซื่อ-บางใหญ่ (สายสีม่วง) วงเงินลงทุน 36,055 ล้านบาท เนื่องจากนายโสภณได้ปรับเปลี่ยนวงเงินลงทุนจาก 4 โครงการ เหลือ 1 โครงการ แต่วงเงินลงทุนยังเท่าเดิม อีกทั้ง ยังเอื้อประโยชน์ให้กับบริษัทเอกชน 2 ราย คือ บริษัท ซิโน-ไทย จำกัด วงเงิน 3,233 ล้านบาท ซึ่งเป็นบริษัทเครือญาติของนายชวรัตน์ ชาญวีรกูล รัฐมนตรีว่าการกระทรวงมหาดไทย และบริษัท ช.การช่าง วงเงิน 2,658 ล้านบาท ทำให้รัฐสูญเสียเงินถึง 6,001 ล้านบาท ภายหลังได้มีการลงมติไม่ไว้วางใจ โดยนายโสภณ ซารัมย์ ได้รับคะแนนเสียงไว้วางใจ 234 เสียง ไม่ไว้วางใจ 196 เสียง ผ่านการไว้วางใจจากสภาผู้แทนราษฎร แต่เป็นที่มาของปัญหาการโหวตไม่ไว้วางใจของพรรคร่วมรัฐบาล (พรรคเพื่อแผ่นดิน) จนต้องมีการปรับพรรคเพื่อแผ่นดิน ออกจากการร่วมรัฐบาล
แม่น้ำบางขาม

แม่น้ำบางขามเป็นแม่น้ำสายสั้น ๆ มีความยาวเพียง 20 กิโลเมตร ซึ่งมีต้นกำเนิดจากคลอง ในเขตอำเภอบ้านหมี่ ไหลไปรวมกับแม่น้ำลพบุรี ในเขตอำเภอท่าวุ้ง จังหวัดลพบุรี
ลุ่มแม่น้ำบางขาม ลพบุรี เป็นสายน้ำแห่งวิถีชีวิตของผู้คนซึ่งนักโบราณคดีเชือว่า เดิมชุมชนแห่งนี้มีประวัติความเป็นมาที่ยาวนานตั้งแต่สมัยทวารวดี ราวพุทธศักราช 1100- 1600 เป็นแหล่งอารยธรรมของมอญอาศัยอยู่ชื่อว่า "เมืองราม" เมื่ออิทธิพลขอมเรืองอำนาจ อาณาจักรทวารวดีล่มสลายลง และต่อมาชนเผ่าในสมัยรัตนโกสินทร์ตอนต้นผู้คนจาก จังหวัดอ่างทอง จังหวัดสิงห์บุรี จังหวัดลพบุรี ได้พากันอพยพมาตั้งถิ่นฐานบริเวณลุ่มแม่น้ำบางขามและเนื่องจากริมแม่น้ำดังกล่าวมีต้นไผ่ซึ่งชาวบ้านปลูกไว้เพื่อป้องกันการพังทลายของดิน และป้องกันลมจากชายน้ำ และมีจำนวนมาก ชาวบ้านจึงเรียกขานกันว่าเป็น บ้านบางไผ่ ซึ่งปัจจุบันนี้อยู่บริเวณหมู่ที่ 4 ตำบลบางพึ่ง อำเภอบ้านหมี่ จังหวัดลพบุรี 
ลุ่มแม่น้ำบางขาม ประกอบด้วย ต.มหาสอน ต.บางพึ่ง ต.บ้านชี ต.บางขาม อ.บ้านหมี่ และต.เขาสมอคอน อ.ท่าวุ้ง จ.ลพบุรี ซึ่งวิถีชีวิตเดิมมีความผูกพันกับสายน้ำใช้เป็นเส้นทาง 
สัญจร ค้าขาย โดยเฉพาะบริเวณดังกล่าวเป็นพื้นที่ทำนาตลอดปีโดยอาศัยแหล่งน้ำจากแม่น้ำบางขาม ในปี พ.ศ. 2546 จังหวัดลพบุรี ร่วมกับองค์กรปกครองส่วนท้องถิ่น ซึ่งได้ร่วมกันอนุรักษ์คุณภาพของน้ำ เพื่อไม่ให้เกิดการทำลายทรัพยากร โดยเฉพาะองค์การบริหารส่วนจังหวัดลพบุรี ได้ร่วมกันขุดลอกและกำจัดผักตบชวาและดำเนินการจัดทำประตูสำหรับการระบายน้ำแม่น้ำบางขาม วึ่งทำให้ประชาชนในเขตลุ่มน้ำบางขามได้รับประโยชน์อย่างเต็มที่ แยงทำให้วิถีชีวิตผู้คนลุ่มน้ำบางขาม กลับฟื้นคืนมาอีกครั้งหนึ่ง
อาคารชุด

อาคารชุด หรือ คอนโดมิเนียม  เป็นที่อยู่อาศัยรูปแบบหนึ่งที่เจ้าของห้องชุดจะต้องแบ่งปันกรรมสิทธิ์หรือความเป็นเจ้าของร่วมกับเจ้าของห้องชุดอื่น ๆ ในพื้นที่ส่วนกลาง เช่น ทางเดิน บริเวณห้องโถง บันได ลิฟต์ โรงจอดรถ สระว่ายน้ำ สนามเด็กเล่น ซึ่งเจ้าของห้องทุกคนจะเป็นเจ้าของร่วมตามกฎหมาย ลักษณะของห้องในอาคารชุดจะเหมือนกับห้องอยู่อาศัย เพียงแต่เราเป็นเจ้าของห้อง ไม่ใช่ผู้เช่า
อาคารชุดเริ่มจากสหรัฐและแคนาดา ธนิดา กิตติอดิสร จากราชบัณฑิตยสถาน ระบุว่า "คำว่าคอนโดมิเนียมในภาษาอังกฤษหมายถึงการถือกรรมสิทธิ์ร่วมกันในอาคารขนาดใหญ่ที่แบ่งซอยเป็นส่วนต่าง ๆ ให้คนต่างครอบครัวพักอยู่ ต่อมามีความหมายถึง อาคารที่อยู่อาศัย อาคารสำนักงาน หรืออาคารอื่น ที่บุคคลสามารถแยกการถือกรรมสิทธิ์ออกได้เป็นส่วน ๆ โดยแต่ละส่วนประกอบด้วยกรรมสิทธิ์ในทรัพย์ส่วนบุคคลและกรรมสิทธิ์ร่วมในทรัพย์ส่วนกลาง"
ในภาษาอังกฤษ คำเรียกอาคารชุดและกรรมสิทธิ์ร่วมในอาคารชุดนอกเหนือจากคำว่า จะต่างกันไปในแต่ละประเทศหรือภูมิภาค เช่น ในออสเตรเลียและแคนาดาเฉพาะรัฐบริติชโคลัมเบียนิยมเรียกว่า ในขณะที่รัฐเกแบ็กเรียกว่า ส่วนในอังกฤษและเวลส์เรียกว่า ส่วนภาษาฝรั่งเศสจะเรียกว่า และในรัฐควิเบกอาจเรียกเป็นภาษาฝรั่งเศสว่า
ทางหลวงแผ่นดินหมายเลข 118

ทางหลวงแผ่นดินหมายเลข 118 สายเชียงใหม่ – สันป่าสัก หรือนิยมเรียกว่า ถนนเชียงใหม่-เชียงราย หรือ ถนนเชียงราย-เชียงใหม่ เป็นทางหลวงแผ่นดินสายหลักที่เชื่อมระหว่างจังหวัดเชียงใหม่ไปยังจังหวัดเชียงราย รวมถึงไปยังจังหวัดพะเยา ระยะทางรวม 158.65 กิโลเมตร
รายละเอียดของเส้นทาง.
ทางหลวงแผ่นดินหมายเลข 118 มีเส้นทางแยกมาจากทางหลวงแผ่นดินหมายเลข 11 ที่แยกศาลเด็ก อำเภอเมืองเชียงใหม่ จังหวัดเชียงใหม่ ไปบรรจบกับถนนพหลโยธิน หรือทางหลวงแผ่นดินหมายเลข 1 ที่แยกแม่ลาว อำเภอแม่ลาว จังหวัดเชียงราย เดิมเป็นทางหลวงแผ่นดินหมายเลข 1019 (เชียงใหม่-แม่สรวย) และส่วน 25 กิโลเมตรแรกของทางหลวงแผ่นดินหมายเลข 109 (บ.ป่าสัก-แม่สรวย-ฝาง) ทางหลวงสายนี้ตัดผ่านอำเภอเมืองเชียงใหม่ อำเภอสันทราย อำเภอดอยสะเก็ด จังหวัดเชียงใหม่ อำเภอเวียงป่าเป้า อำเภอแม่สรวย และอำเภอแม่ลาว จังหวัดเชียงราย ผ่านพื้นที่ต้นน้ำแม่กวงและต้นน้ำแม่ลาวในเขตอุทยานแห่งชาติแม่ตะไคร้ และอุทยานแห่งชาติขุนแจ
ในช่วงแรกของเส้นทาง ตั้งแต่แยกศาลเด็ก จังหวัดเชียงใหม่ ถึงทางแยกเข้าอำเภอดอยสะเก็ด เป็นถนนคอนกรีตเสริมเหล็กขนาด 4-8 ช่องจราจร ระยะทาง 14.262 กิโลเมตร จากนั้นจะเป็นถนนลาดยางขนาด 4 ช่องจราจร มีเกาะกลาง เลาะไปตามภูเขาเพื่อข้ามทิวเขาขุนตานบริเวณดอยนางแก้ว ซึ่งบริเวณนี้จะมีศาลเจ้าแม่นางแก้วเป็นเส้นแบ่งเขตจังหวัด ไปยังอำเภอเวียงป่าเป้า จังหวัดเชียงราย ซึ่งถนนในช่วงกิโลเมตรที่ 20 ถึงกิโลเมตรที่ 63 ได้รับการขยายตั้งแต่ พ.ศ. 2560 ก่อสร้างแล้วเสร็จตลอดทั้งสายปี พ.ศ. 2564 เมื่อเข้าถึงตัวเทศบาลตำบลแม่ขะจาน ถนนจะเหลือ 4 ช่องจราจร ไม่มีเกาะกลาง (บางช่วงช่องทางซ้ายมีลักษณะคับแคบ รถ 4 ล้อขึ้นไปไม่สามารถสัญจรได้) ถึงทางหลวงแผ่นดินหมายเลข 1150 จากนั้นถนนจะลดเหลือ 2 ช่องจราจร เข้าเขตเทศบาลตำบลเวียงป่าเป้า จากนั้นเส้นทางจะตัดผ่านเนินซึ่งเป็นรอยต่อระหว่างอำเภอเวียงป่าเป้าและอำเภอแม่สรวย จากนั้นตัดกับทางหลวงแผ่นดินหมายเลข 109 ที่อำเภอแม่สรวย ก่อนที่เส้นทางจะเลาะภูเขา ข้ามไปยังเขตอำเภอแม่ลาว สิ้นสุดเส้นทางที่ถนนพหลโยธิน ในเขตอำเภอแม่ลาว จังหวัดเชียงราย
ทางหลวงสายนี้เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชน ในอำเภอเวียงป่าเป้า อำเภอแม่สรวย จังหวัดเชียงราย และอำเภอแจ้ห่ม อำเภอวังเหนือ จังหวัดลำปาง
ทั้งนี้ เส้นทางช่วงอำเภอเวียงป่าเป้าถึงอำเภอแม่ลาว (กิโลเมตรที่ 91+000 ถึง 158+473) จะได้รับการขยายเป็น 4 ช่องจราจรในอนาคต
เขตการควบคุม.
แบ่งเขตการควบคุมออกเป็น 3 ตอน ได้แก่
ศูนย์ประชุมพีช

ศูนย์ประชุมพีช ศูนย์แสดงสินค้าและการประชุมสัมมนาครบวงจร มาตรฐานระดับนานาชาติขนาดใหญ่แห่งหนึ่งของประเทศไทย ตั้งอยู่ภายในอาณาบริเวณของ รอยัล คลิฟ โฮเต็ลส์ กรุ๊ป พัทยา ตลอดระยะเวลาที่ผ่านมา ศูนย์ประชุมพีชได้รับความไว้วางใจให้เป็นสถานที่จัดงานแสดงสินค้า และการประชุมสัมมนาครั้งสำคัญ ระดับประเทศและระดับนานาชาติมากมาย ตั้งแต่การประชุมสัมมนาทางการเมือง ตลอดจนงานแสดงนิทรรศการอย่างงานมหกรรมโฆษณาภาคพื้นเอเชียแปซิฟิก (AdFest) เป็นต้น.
ประวัติ.
ในอดีตที่ผ่านมา ด้วยความพร้อมทางด้านพื้นที่ที่มีความกว้างขวาง และสิ่งอำนวยความสะดวกต่างๆ รอยัล คลิฟ โฮเต็ลส์ กรุ๊ป จึงได้รับเกียรติให้เป็นสถานที่จัดการประชุมครั้งสำคัญระดับประเทศเรื่อยมา อาทิ การประชุมการเจรจาสันติภาพในกัมพูชา(เขมรสามฝ่าย) การประชุมร่างรัฐธรรมนูญแห่งราชอาณาจักรไทย พุทธศักราช 2540 เป็นต้น โดยต่อมาความก้าวหน้าของธุรกิจการจัดประชุมสัมมนา การจัดประชุมผสมผสานการท่องเที่ยวเพื่อเป็นรางวัล การประชุมและแสดงสินค้านานาชาติ หรือที่เรียกว่า อุตสาหกรรมไมซ์ (MICE - Meetings Incentives Conventions Exhibitions) มีการเติบโตขึ้นอย่างรวดเร็วในประเทศไทย ศูนย์ประชุมพีช จึงถูกสร้างขึ้นเพื่อยกระดับและสร้างจุดขายให้เมืองท่องเที่ยวริมฝั่งทะเลอย่างเมืองพัทยาให้เป็นเมืองที่ทันสมัยเหมาะสม สำหรับการประชุมสัมมนาและแสดงสินค้านานาชาติในทุกรูปแบบ ศูนย์ประชุมพีช ซึ่งเป็นอาคารกว้างขวางโอ่โถงและทันสมัย พร้อมทัศนียภาพอันงดงามของทัองทะเล เริ่มเปิดบริการตั้งแต่ ปี 1999 โดยได้รับเกียรติจาก ฯพณฯ พลเอกเปรม ติณสูลานนท์ เป็นประธานในพิธีเปิดอย่างเป็นทางการ
ลักษณะเด่น.
ศูนย์ประชุมพีช สร้างขึ้นโดยเน้นการสร้างตัวตึกให้กลมกลืนกับพื้นที่ลาดเอียงของหน้าผา ท่ามกลางบรรยากาศร่มรื่นของแมกไม้นานาพันธุ์ และทัศนียภาพอันงดงามของชายฝั่งทะเลอ่าวไทย ในปี 2551 ศูนย์ประชุมพีชได้ดำเนินการต่อเติมขยายอาคารเป็น 6 ชั้น เพิ่มพื้นที่ส่วนห้องโถงใหญ่จากเดิม 4,851 ตรม. เป็น 6,943 ตรม. ทำให้ศูนย์ประชุมมีพื้นที่กว้างขวางโอ่โถงและทันสมัย หากจัดที่นั่งแบบเธียเตอร์ สามารถรองรับผู้เข้าร่วมงานได้กว่า 8,000 คน และหากเป็นแบบจัดเลี้ยงจะสามารถรองรับผู้ร่วมงานได้ถึง 3,640 คน ทั้งนี้ศูนย์ประชุมพีชสามารถปรับเปลี่ยนได้ตามต้องการด้วยฉากกั้นแบ่งเป็น 4 โซน หรือเป็นห้องโถงย่อย 9 ห้อง พร้อมด้วยห้องประชุมเล็กอีก 18 ห้อง ซึ่งมีพื้นที่ใช้สอยระหว่าง 90 – 286 ตรม..
ทางหลวงแผ่นดินหมายเลข 120

ทางหลวงแผ่นดินหมายเลข 120 สายพะเยา – แม่ขะจาน เป็นถนนที่แยกมาจากทางหลวงแผ่นดินหมายเลข 1 ที่แยกเกษตรสุข อำเภอเมืองพะเยา จังหวัดพะเยา เดิมเป็นทางหลวงแผ่นดินหมายเลข 1282 (แยกทางหลวงหมายเลข 1 (พะเยา) -วังเหนือ) ที่สร้างขึ้นในสมัย พลเอกชาติชาย ชุณหะวัณ เป็นนายกรัฐมนตรี ปี พ.ศ. 2531 และรวมกับส่วน 15 กิโลเมตรสุดท้ายของทางหลวงแผ่นดินหมายเลข 1035 (ลำปาง-แจ้ห่ม-วังเหนือ-แม่ขะจาน)
ทางหลวงแผ่นดินหมายเลข 120 เป็นทางสายหลักที่เชิ่อมระหว่างจังหวัดพะเยา จังหวัดลำปาง กับจังหวัดเชียงรายและเป็นทางที่ใช้เพื่อเดินทางไปยังจังหวัดเชียงใหม่ทางหลวงสายนี้ตัดผ่านอำเภอเมืองพะเยา จังหวัดพะเยาอำเภองาว อำเภอวังเหนือ จังหวัดลำปาง และอำเภอเวียงป่าเป้าจังหวัดเชียงราย ผ่านพื้นที่ต้นน้ำแม่งาวในเขตอุทยานแห่งชาติดอยหลวง
การแบ่งตอนควบคุม.
แบ่งเขตการควบคุมออกเป็น 3 ตอน ได้แก่
ค่ายวชิราลงกรณ์

ค่ายวชิราลงกรณ์ ตั้งอยู่บ้านเลขที่ ๕๐๐ หมู่ที่ ๖ ตำบลป่าตาล อำเภอเมืองลพบุรี จังหวัดลพบุรี ปฏิบัติภารกิจตามหลักนิยมของกองทัพบก ว่าด้วย การปฏิบัติการของหน่วยรบพิเศษ
พระบาทสมเด็จพระมหาภูมิพลอดุลยเดชมหาราช บรมนาถบพิตร และ พระบาทสมเด็จพระวชิรเกล้าเจ้าอยู่หัว (พันเอก สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น) ได้ทรงปฏิบัติพระราชกรณียกิจอันเกี่ยวข้องกับ ค่ายวชิราลงกรณ์ (กรมรบพิเศษที่ 1) ดังนี้ 
เมื่อ 26 ธันวาคม พ.ศ. 2511 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระราชทานพระนาม พระบาทสมเด็จพระวชิรเกล้าเจ้าอยู่หัว (สมเด็จพระเจ้าลูกยาเธอ เจ้าฟ้าวชิราลงกรณ) เป็นนามค่าย “วชิราลงกรณ์” 
เมื่อ 8 กันยายน พ.ศ. 2512 เวลา 10.45 – 12.30 น. พระบาทสมเด็จพระมหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว (ขณะทรงดำรงพระอิสริยยศ สมเด็จพระเจ้าลูกยาเธอ เจ้าฟ้าวชิราลงกรณ) ได้เสด็จมาทรงประกอบพิธีเปิดป้าย “ค่ายวชิราลงกรณ์” ด้วยทั้งสองพระองค์เอง
นาราดา ไมเคิล วอลเดน

นาราดา ไมเคิล วอลเดน  เกิดเมื่อวันที่ 23 เมษายน ค.ศ. 1952 ในแคละมะซู รัฐมิชิแกน สหรัฐอเมริกา เป็นโปรดิวเซอร์ มือกลอง นักร้องและนักแต่งเพลง ชาวอเมริกัน ชื่อของเขา นาราดา มาจาก ศรี ชินมอย ในช่วงต้นคริสต์ทศวรรษ 1970 อาชีพของเขามีช่วง 3 ทศวรรษ ที่ได้รับรางวัลแผ่นเสียงทองคำ แผ่นเสียงทองคำขาวและหลายรางวัลแผ่นเสียงทองคำขาว ไมเคิล วอลเดนยังเป็นเจ้าของและดำเนินการทาร์ปันสตูดิโอ ซึ่งเป็นสตูดิโอที่มีชื่อเสียงแซนราฟาเอล รัฐแคลิฟอร์เนีย ตั้งแต่กลางคริสต์ทศวรรษ 1980